ai4bharat/Pralekha huggingface dataset:
హోం మంత్రిత్వ శాఖ
'2020 ఐరాస పెట్టుబడి ప్రోత్సాహక పురస్కార' విజేతగా నిలిచిన 'ఇన్వెస్ట్ ఇండియా'ను అభినందించిన కేంద్ర హోంమంత్రి శ్రీ అమిత్ షా
"సులభతర వ్యాపారంతో, భారతదేశాన్ని పెట్టుబడుల ప్రాధాన్యత గమ్యస్థానంగా మార్చడానికి ప్రధాని శ్రీ నరేంద్ర మోదీ చేసిన అవిశ్రాంత కృషి, దూరదృష్టితో కూడిన నాయకత్వానికి ఈ ఘనత ప్రతిరూపం"
యూఎన్సీటీఏడీ '2020 ఐరాస పెట్టుబడి ప్రోత్సాహక పురస్కారాన్ని' గెలుచుకున్న 'ఇన్వెస్ట్ ఇండియా'ను కేంద్ర హోంమంత్రి శ్రీ అమిత్ షా అభినందించారు. ఈ మేరకు ఒక ట్వీట్ చేశారు.
"యూఎన్సీటీఏడీ '2020 ఐరాస పెట్టుబడి ప్రోత్సాహక పురస్కారాన్ని' గెలుగుచున్న 'ఇన్వెస్ట్ ఇండియా'కు శుభాకాంక్షలు. సులభతర వ్యాపారంతో, భారతదేశాన్ని పెట్టుబడుల ప్రాధాన్యత గమ్యస్థానంగా మార్చడానికి ప్రధాని శ్రీ నరేంద్ర మోదీ చేసిన అవిశ్రాంత కృషి, దూరదృష్టితో కూడిన నాయకత్వానికి ఈ ఘనత ప్రతిరూపం వంటింది" అని ట్వీట్లో పేర్కొన్నారు.
పెట్టుబడి ప్రోత్సాహక ఏజెన్సీలకు , ఐరాస పెట్టుబడి ప్రోత్సాహక పురస్కారం అత్యంత ప్రతిష్టాత్మకమైనది. జెనీవాలోని యూఎన్సీటీఏడీ ప్రధాన కార్యాలయంలో పురస్కార కార్యక్రమాన్ని సోమవారం నిర్వహించారు. ప్రపంచవ్యాప్తంగా ఐపీఏలు సాధించిన ఘనతలు, పాటించిన ఉత్తమ విధానాలకు గుర్తింపుగా ఈ పురస్కారాన్ని అందజేస్తారు. వివిధ దేశాల్లోని 180 ఐపీఏల పనితీరును యూఎన్సీటీఏడీ ద్వారా మదించి, విజేతను ప్రకటిస్తారు.
'బిజినెస్ ఇమ్యూనిటీ ప్లాట్ఫామ్', 'ఎక్స్క్లూజివ్ ఇన్వెస్ట్మెంట్ ఫోరమ్' వెబినార్లు, సామాజిక మాధ్యమాల ద్వారా చొరవ వంటి ఇన్వెస్ట్ ఇండియా చేపట్టిన ఉత్తమ విధానాలను యూఎన్సీటీఏడీ ప్రధానంగా పేర్కొంది. కొవిడ్ పరిస్థితికి విరుగుడుగా సృష్టించిన స్పందన బృందాలను కూడా ప్రముఖంగా ప్రస్తావించింది.
ప్రధాన మంత్రి కార్యాలయం
చైతన్యం ద్వారా మరియు ప్రజల భాగస్వామ్యం ద్వారా పోషకాహార లోపం ప్రమాదాన్ని ఎదుర్కోవడాన్ని గురించి ఒడిశా లోని బలాంగీర్ ఎమ్ పి ట్వీట్ లను శేర్ చేసిన ప్రధాన మంత్రి
చైతన్యం ద్వారా మరియు ప్రజల భాగస్వామ్యం ద్వారా పోషకాహార లోపం తాలూకు ప్రమాదాన్ని ఎదుర్కోవడాన్ని గురించి ఒడిశా లోని బలాంగీర్ పార్లమెంట్ సభ్యురాలు శ్రీమతి సంగీత కుమారి సింహ్ దేవ్ ట్వీట్ లకు ప్రధాన మంత్రి సమాధానాన్ని ఇచ్చారు.
మహిళలు మరియు బాల ల వికాసం మంత్రిత్వ శాఖ ఆధ్వర్యం లో ప్రభుత్వం అమలు పరుస్తున్నటువంటి పోషణ్ అభియాన్ గురించి ఒడిశా లోని బాలన్ గీర్ పార్లమెంట్ సభ్యురాలు కొన్ని ట్వీట్ లలో వివరించారు. బాల లు ప్రస్తుతం ఆరోగ్యం గా జన్మించేటట్టు మరియు వారి కి సమృద్ధమైనటువంటి పోషణ లభించేటట్టు పోషణ్ అభియాన్ పూచీ పడుతోంది అని ఆమె అన్నారు. స్వచ్ఛ్ భారత్ విషయం లో ప్రజల కు ప్రధాన మంత్రి ఇచ్చిన పిలుపు ను గురించి కూడా ఆమె ప్రస్తావిస్తూ ప్రధాన మంత్రి ఇచ్చిన పిలుపునకు ప్రజలు గట్టి అనుబంధాన్ని ఏర్పరచుకొన్నారని ఆమె అన్నారు. ఇదే మాదిరి గా పోషణ్ అభియాన్ కూడాను ప్రభుత్వం యొక్క ప్రభావశీల ఆచరణ మరియు పౌరుల చురుకైన భాగస్వామ్యం ల కారణం గా సఫలం అవుతోందని ఆమె అన్నారు.
ప్రధాన మంత్రి ఒక ట్వీట్ లో -
‘‘చైతన్యం మరియు ప్రజల భాగస్వామ్యం ల ద్వారా పోషకాహార లోపం తాలూకు ప్రమాదాన్ని ఎదుర్కోవడం గురించినటువంటి ఆసక్తిని రేకెత్తించే ట్వీట్ లు.’’ అని పేర్కొన్నారు.
ఆర్థిక మంత్రిత్వ శాఖ
2019-20 ఆర్థిక సర్వే విస్తృతాంశం సంపద సృష్టి, అందుకు వీలు కల్పించే విధానాల ఎంపిక.
వ్యాపారానికి సంబంధించి 2020 నివేదిక , బాగా మెరుగుపడిన పది ఆర్థిక వ్యవస్థలలో ఒకటిగా ఇండియాను గుర్తించింది.
సరళీకృతం కాని రంగాల కంటే సరళీకృత రంగాలు చెప్పుకోదగిన స్థాయిలో వృద్ధిసాధించినట్టు సర్వే స్పష్టం చేస్తోంది.
కేంద్ర ఆర్థిక మంత్రి నిర్మలా సీతారామన్ ఈరోజు 2019-20 ఆర్థిక సంవత్సరానికి సంబంధించి ఆర్థిక సర్వేను పార్లమెంటులో ప్రవేశపెట్టారు.భారతీయ ఆర్థిక వ్యవస్థ సరళీకరణ తరువాత ,సమకాలీన పరిస్థితులు మన సాంప్రదాయ ఆలోచనలలో ని ఆర్థిక నమూనాకే మద్దతు ఇస్తున్నాయని ఆర్థికసర్వే సూచిస్తున్నది. వాస్తవానికి, సరళీకృతం కాని రంగాల కంటే సరళీకృతమైన రంగాలు చాలా వేగంగా వృద్ధి చెందాయని ఆర్థిక సర్వే స్పష్టంగా తెలియజేస్తున్నది.
మార్కెట్లకు మద్దతు నివ్వడంతోపాటు మార్కెట్ల అదృశ్య హస్తాన్ని బలోపేతం చేయడం మార్కెట్లకు మద్దతు నిచ్చే విశ్వాసాన్ని కలిగించినప్పుడే 5 ట్రిలియన్ డాలర్ల ఆర్థిక వ్యవస్థగా మారాలనే భారతదేశం ఆకాంక్ష ప్రధానంగా ఆధారపడి ఉంటుందని ఆర్థిక సర్వే పేర్కొంది.
గడచిన ఐదు సంవత్సరాలలో సంస్కరణల కారణంగా సులభతర వాణిజ్యం గణనీయంగా వృద్ధి చెందింది. ఇది ఆర్థిక స్వాతంత్ర్యానికి వీలు కల్పించింది. ప్రపంచ బ్యాంక్ వారి డూయింగ్ బిజినెస్ ర్యాంకింగ్లలో భారత దేశం ర్యాంకింగ్ గణనీయంగా మెరుగుపడింది. 2014 సంవత్సరంలొ 142 వ స్థానంలొ ఉన్న భారతదేశం, 2019 నాటికి తన ర్యాంకును మెరుగు పరుచుకుని 63వ స్థానానికి చేరింది. 2020 డూయింగ్ బిజినెస్ నివేదిక బాగా మెరుగుపడిన పది ఆర్థిక వ్యవస్థలలో భారతదేశం ఒకటని గుర్తించింది. అయినప్పటికీ సులభతర వాణిజ్యానికి సంబంధించి మరిన్ని సంస్కరణలను ముందుకు తీసుకుపోవలసి ఉంది. దీనివల్ల భారతదేశం ఈ ర్యాంకుల జాబితాలో 50 ర్యాంకుల స్థాయికి చేరుకోవడానికి వీలుంటుంది.
ప్రైవేటీకరించిన సిపిఎస్ఇలకు సంబంధించి కీలక ఆర్థిక సూచికలైన నికర విలువ, నికర లాభం, ఆస్తులపై రాబడి వంటివి ఈ సంస్థల ప్రైవేటీకరణ తర్వాత గణనీయంగా పెరిగినట్టు ఆర్థిక సర్వే విశ్లేషణ తెలియజేస్తున్నది.
ఆర్థిక వ్యవస్థలో సంపద సృష్టి అంతిమంగా సామాన్య ప్రజల జీవన ప్రమాణాలను పెంచుతుంది. ఇది వారు వస్తువులు కొనుగోలు చేయడానికి, సేవలు పొందడానికి వారి కొనుగోలు శక్తిని పెంచుతుంది. ఎవరికైనా పుష్టికరమైన ఆహారం అనేది ప్రధాన అంశం.ఇప్పుడు సామాన్యుడికి పుష్టికరమైన ఆహారం మరింత అందుబాటులోకి వచ్చినట్టు ఆర్థిక సర్వే తెలియజేసింది.
ప్రధాన మంత్రి కార్యాలయం
పండిత్ భీమ్సేన్ జోషీ జయంతి సందర్భం లో ఆయన కు శ్రద్ధాంజలి ఘటించిన ప్రధాన మంత్రి
పండిత్ భీమ్సేన్ జోశీ గారికి ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
‘‘పండిత్ భీమ్సేన్ జోశీ గారికి ఆయన జయంతి నాడు నేను శ్రద్ధాంజలి ఘటిస్తున్నాను. కళా జగత్తు కు, సంగీత ప్రపంచానికి జోశీ గారు అందించిన మహత్తరమైనటువంటి తోడ్పాటు ను మనం స్మరించుకొందాం. ఆయన కృతులు ప్రపంచవ్యాప్తంగా ప్రజాదరణ పాత్రమయ్యాయి. మనం ఆయన శత జయంతి ఉత్సవాల ను జరుపుకోవడాన్ని మొదలుపెట్టుకొంటున్నందువల్ల ఈ ఏడాది ప్రత్యేకమైన ఏడాది అవుతుంది’’ అని ఒక ట్వీట్ లో ప్రధాన మంత్రి పేర్కొన్నారు.
రక్షణ మంత్రిత్వ శాఖ
అమెరికా రక్షణ శాఖ మంత్రి మార్క్ ఎస్పర్తో భారత రక్షణ శాఖ మంత్రి శ్రీ రాజ్నాథ్ సింగ్ భేటీ; బెకాపై సంతకాలు చేయనున్న రెండు దేశాలు
భారత్తో బంధం బలోపేతం కోసం, 2+2 మంత్రిత్వ స్థాయి సమావేశాల్లో భాగంగా, అమెరికా రక్షణ శాఖ మంత్రి మార్క్ ఎస్పర్ దిల్లీలో పర్యటిస్తున్నారు. సౌత్ బ్లాక్లో, మార్క్ ఎస్పర్తో రక్షణ శాఖ మంత్రి శ్రీ రాజ్నాథ్ సింగ్ భేటీ అయ్యారు. సైనిక సహకారం, రక్షిత సమాచార వ్యవస్థలు, సమాచార మార్పిడి, రక్షణ వాణిజ్యం, పారిశ్రామిక అంశాలతో కూడిన ద్వైపాక్షిక రక్షణ సహకారంతోపాటు రెండు దేశాల సంబంధాలను మరింత ముందుకు తీసుకెళ్లే మార్గాలపైనా చర్చలు జరిపారు.
రెండు దేశాల సైనిక సంబంధాలపై మంత్రులిద్దరూ సంతృప్తి వ్యక్తం చేశారు. 'సర్వీస్ టు సర్వీస్', సంయుక్త స్థాయుల్లో సహకరించుకునే కొత్త అంశాలపై చర్చించారు. కొవిడ్ సమయంలో, అన్ని స్థాయుల్లో, ముఖ్యంగా మిలిటరీ కోపరేషన్ గ్రూప్  స్థాయిలో చేపట్టిన రక్షణ చర్చలను కొనసాగించాలని నిర్ణయించారు. సమన్వయాధికారుల సంఖ్యను పెంచాల్సిన అవసరంపైనా మంత్రులిద్దరూ మాట్లాడుకున్నారు.
ఈ పర్యటనలో 'బెకా' ఒప్పందం కుదరనున్న నేపథ్యంలో అమాత్యులిద్దరూ సంతృప్తి వ్యక్తం చేశారు. మలబార్ 2020 విన్యాసాల్లో ఆస్ట్రేలియా పాల్గొనడాన్ని అమెరికా రక్షణ మంత్రి స్వాగతించారు.
భారత రక్షణ రంగంలో పెట్టుబడుల ప్రోత్సాహం కోసం ఆత్మనిర్భర్ భారత్ కింద కేంద్ర ప్రభుత్వం చేపట్టిన చర్యలను మార్క్ ఎస్పర్కు రాజ్నాథ్ సింగ్ వివరించారు. భారత్లోని సరళమైన విధానాలను, అనుకూలమైన రక్షణ రంగ వ్యవస్థను ఉపయోగించుకోవాలని అమెరికా సంస్థలను ఆహ్వానించారు.
ప్రధాన మంత్రి కార్యాలయం
రాజ పర్బ సందర్భం లో ఒడిశా ప్రజల కు శుభాకాంక్షల ను తెలిపిన ప్రధాన మంత్రి
ఒడిశా వ్యాప్తం గా జరుగుతున్న రాజ పర్బ సంబరాల సందర్భం లో ఒడిశా ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఒడిశా వ్యాప్తం గా జరుగుతున్న రాజ పర్బ సంబరాల సందర్భం లో ఇవే శుభాకాంక్షలు.. మంగళ ప్రదం అయినటువంటి ఈ కాలం మంచి ఆరోగ్యాన్ని మరియు సమృద్ధి ని ప్రసాదించు గాక. సంతోషం ఎల్లవేళలా వెల్లివిరియు గాక.’’ అని పేర్కొన్నారు.
“ରଜ ପର୍ବ ଅବସରରେ ହାର୍ଦ୍ଦିକ ଶୁଭକାମନା । ଏହି ପବିତ୍ର ଅବସର ଆପଣଙ୍କୁ ଉତ୍ତମ ସ୍ବାସ୍ଥ୍ୟ ଓ ସମୃଦ୍ଧି ଆଣି ଦେଉ। ଆପଣଙ୍କ ଜୀବନ ଆନନ୍ଦମୟ ହେଉ ।”
ప్రధాన మంత్రి కార్యాలయం
జైన ఆచార్య శ్రీ విజయ్ వల్లభ్ సురీశ్వర జీ మహారాజ్ 151 జయంతి ని పురస్కరించుకుని నవంబర్ 16న శాంతి విగ్రహాన్ని ఆవిష్కరించనున్న ప్రధానమంత్రి
జైన ఆచార్య శ్రీ విజయ్ వల్లభ్ సురీశ్వర జీ మహారాజ్ 151 జయంతి ని పురస్కరించుకుని, ప్రధానమంత్రి శ్రీ నరేంద్రమోదీ, నవంబర్ 16 మధ్యాహ్నం 12.30 గంటలకు వీడియోకాన్ఫరెన్సు ద్వారా శాంతి విగ్రహాన్ని ఆవిష్కరించనున్నారు.
శ్రీ విజయ్ వల్లభ్ సురీశ్వర్ జి మహరాజ్  జైన సాధువుగా నిరాడంబర జీవితం గడిపారు. ఆయన నిస్వార్ధతతో తన జీవితాన్ని భగవాన్ మహావీరుడి సందేశాన్ని వ్యాప్తి చేసేందుకు తమ జీవితాన్ని అంకితం చేశారు. ఆయన సామాన్యుల సంక్షేమం, విద్యా వ్యాప్తి, సామాజిక దురాచారాల నిర్మూలన కోసం నిరంతరం కృషి చేయడంతోపాటు కవిత్వం, వ్యాసాలు, భక్తిగీతాలు,స్తవనాల వంటి ప్రేరణాత్మక రచనలు చేశారు. స్వదేశీ కోసం పనిచేశారు. స్వాతంత్ర ఉద్యమానికి క్రియాశీల మద్దతునిచ్చారు . వారి ప్రేరణతో దేశవ్యాప్తంగా వివిధ రాష్ట్రాలలో 50 ప్రముఖ విద్యా సంస్థలు నడుస్తున్నాయి. వీటిలో కళాశాలలు, పాఠశాలలు, అధ్యయన కేంద్రాలు ఉన్నాయి.
శ్రీ విజయ్ వల్లభ్ సురీశ్వర్ జీ మహరాజ్ గౌరవార్ధం ఆవిష్కరించనున్న విగ్రహానికి శాంతి విగ్రహంగా పేరుపెట్టారు. 151 అంగుళాల పొడవైన ఈ విగ్రహాన్ని అష్ఠధాతువులతో అంటే 8 రకాల లోహాలతో తయారు చేశారు. ఇందులో ప్రధానలోహం రాగి . దీనిని రాజస్థాన్ పాళీలోని జేత్పురాలోని విజయ్వల్లబ్ సాధన కేంద్రలో ఏర్పాటు చేయనున్నారు.
జౌళి మంత్రిత్వ శాఖ
2 వ ప్రపంచ పత్తి దినోత్సవం సందర్భంగా భారతదేశం తన పత్తి కోసం మొట్టమొదటి బ్రాండ్ & లోగోను పొందింది - భారతీయ పత్తికి చారిత్రక దినం!
కేంద్ర వస్త్ర, మహిళా, శిశు అభివృద్ధి శాఖల మంత్రి శ్రీమతి స్మృతి జుబిన్ ఇరానీ 2020 అక్టోబర్ 7 న వీడియో కాన్ఫరెన్సింగ్ ద్వారా 2 వ ప్రపంచ పత్తి దినోత్సవం సందర్భంగా భారతీయ పత్తి కోసం తొలి బ్రాండ్ & లోగోను ప్రారంభించారు. ఇప్పుడు భారతదేశం యొక్క ప్రీమియం కాటన్ ప్రపంచ పత్తి వాణిజ్యంలో ‘కస్తూరి కాటన్’ గా పిలువబడుతుంది. కస్తూరి కాటన్ బ్రాండ్ వైట్నెస్, ప్రకాశవంతం, మృదుత్వం, స్వచ్ఛత,ప్రత్యేకత గల భారతీయతను సూచిస్తుంది. ఈ సందర్భంగా గౌరవ మంత్రి మాట్లాడుతూ, ఈ రోజు ఇండియన్ కాటన్ బ్రాండ్ & లోగోతో ఎంతో ఆసక్తిగా ఎదురుచూస్తున్న క్షణం. ఈ రోజు 2 వ ప్రపంచ పత్తి దినోత్సవాన్ని ప్రపంచవ్యాప్తంగా జరుపుకుంటున్నందున ఈ సంఘటన మరింత ముఖ్యమైనది అని అన్నారు.
భారత ఆర్థిక వ్యవస్థలో పత్తి యొక్క ప్రాముఖ్యతను మంత్రి వివరించారు. ఆమె మాట్లాడుతూ, ‘పత్తి భారతదేశంలోని ప్రధాన వాణిజ్య పంటలలో ఒకటి మరియు ఇది సుమారు 6.00 మిలియన్ల పత్తి రైతులకు జీవనోపాధిని అందిస్తుంది. భారతదేశం 2 వ అతిపెద్ద పత్తి ఉత్పత్తిదారు మరియు ప్రపంచంలో అతిపెద్ద పత్తి వినియోగదారు. భారతదేశం ప్రతి సంవత్సరం 6.00 మిలియన్ టన్నుల పత్తిని ఉత్పత్తి చేస్తుంది, ఇది ప్రపంచ పత్తిలో 23%. ప్రపంచంలోని మొత్తం సేంద్రీయ పత్తి ఉత్పత్తిలో భారతదేశం 51% ఉత్పత్తి చేస్తుంది, ఇది సుస్థిరత కోసం భారతదేశం చేసిన కృషి.
సేంద్రీయ ఉత్పత్తుల యొక్క స్థిరత్వం, సమగ్రత మరియు ఎండ్-టు-ఎండ్ ట్రేసిబిలిటీని నిర్ధారించడానికి, అంతర్జాతీయంగా ఆమోదయోగ్యమైన సంస్థాగత వ్యవస్థ ద్వారా ధృవీకరించబడిన పోల్చదగిన అంతర్జాతీయ ప్రమాణాల ఆధారంగా ధృవీకరణ వ్యవస్థను ఏర్పాటు చేయాల్సిన అవసరం ఉందని శ్రీమతి ఇరానీ అన్నారు. దీని ప్రకారం, వాణిజ్య మరియు పరిశ్రమల మంత్రిత్వ శాఖ ఆధ్వర్యంలోని అపేడా ద్వారా జౌళీ మంత్రిత్వ శాఖ సేంద్రీయ పత్తి కోసం ధృవీకరణ వ్యవస్థను సూచించింది, ఇది మొత్తం వస్త్ర విలువ గొలుసులో దశల్లో ప్రవేశపెట్టబడుతుంది. అదేవిధంగా, సేంద్రీయ పత్తి కోసం ధ్రువీకరణ వ్యవస్థను సూచించడం కూడా అపేడా తో తీసుకోబడింది, తద్వారా పత్తి వాడకం తగిన విధంగా పెరుగుతుంది అని ఆమె తెలిపారు.
కాటన్ కార్పొరేషన్ ఆఫ్ ఇండియా  పత్తి యొక్క అత్యధిక కనీస మద్దతు ధర  ఆపరేషన్ చేసిందని, కొత్త పత్తి సీజన్లో, ఎంఎస్పి కింద సేకరణ పెరుగుతుందని ఆశాభావం వ్యక్తం చేశారు. పత్తి పండించే అన్ని రాష్ట్రాల్లో సిసిఐ 430 సేకరణ కేంద్రాలను తెరిచింది మరియు 72 గంటల్లో రైతుల ఖాతాకు డిజిటల్గా చెల్లింపులు జరుగుతున్నాయి. ఇంకా, సాంకేతిక పరిజ్ఞానాన్ని పెంచడం, వాతావరణ పరిస్థితి, పంట పరిస్థితి మరియు ఉత్తమ వ్యవసాయ పద్ధతుల గురించి తాజా వార్తలను అందించడానికి మొబైల్ అనువర్తనం “కాట్-అల్లీ” ను సిసిఐ అభివృద్ధి చేసింది. ఎంసిఎంఇ మిల్లులు, ఖాదీ మరియు గ్రామ పరిశ్రమలు, సహకార రంగ మిల్లులు తమ పోటీతత్వాన్ని మరియు సామర్థ్యాన్ని పెంచడానికి సిసిఐ తన రెగ్యులర్ అమ్మకంలో కాండీకి రూ .300 / - చొప్పున డిస్కౌంట్ అందిస్తోంది. సాంకేతిక వస్త్రాల యొక్క అన్ని కోణాలలో పత్తిని ఉపయోగించవచ్చని కూడా చెప్పబడింది. ఇంకా, రైతుల సంక్షేమం కోసం ప్రభుత్వం బిల్లులను ఆమోదించిందని, ఇది పరిశ్రమలకు కూడా ఉపయోగకరంగా ఉంటుందని గౌరవ మంత్రి తెలియజేశారు.
పత్తి వాడకం మరియు అనువర్తనంలో అభివృద్ధి చెందుతున్న పరిస్థితులపై ఆలోచనల మార్పిడిని సులభతరం చేయడానికి “న్యూ-లుక్ కాటన్” అనే అంశంపై టెక్స్ప్రోసిల్ మరియు సిఐటిఐ నిర్వహించిన వెబినార్ ప్రారంభ సమావేశానికి గౌరవ మంత్రి హాజరయ్యారు.
ప్రధాన మంత్రి కార్యాలయం
5జి సేవల ను అక్టోబరు 1వ తేదీ న ప్రారంభించనున్న ప్రధాన మంత్రి
ప్రధాన మంత్రి ఇండియా మొబైల్ కాంగ్రెస్యొక్క ఆరో సంచిక ను ప్రారంభించనున్నారు
ఒక కొత్త సాంకేతిక విజ్ఞాన యుగాని కి నాంది పలుకుతూ, ప్రధాన మంత్రి శ్రీ నరేంద్ర మోదీ అక్టోబరు 1వ తేదీ నాడు ఉదయం 10 గంటల కు న్యూ ఢిల్లీ లోని ప్రగతి మైదాన్ లో 5జి సేవల ను ప్రారంభించనున్నారు. 5జి సాంకేతిక పరిజ్ఞానం ద్వారా అంతరాయాల కు తావు ఉండనటువంటి విధం గా కవరేజి, ఉన్నతమైన డాటా రేటు, తక్కువ ఆలస్యం మరియు అత్యధిక విశ్వసనీయత కలిగినటువంటి కమ్యూనికేశన్స్ సౌకర్యాలను అందుకోవచ్చును. దీనితో శక్తి దక్షత, స్పెక్ట్రమ్ సామర్థ్యం మరియు నెట్ వర్క్ సామర్థ్యం లో కూడా మంచి మెరుగుదల చోటు చేసుకోనుంది.
ధాన మంత్రి ఇండియన్ మొబైల్ కాంగ్రెస్  యొక్క ఆరో సంచిక ను కూడా ప్రారంభించనున్నారు. ఐఎమ్ సి 2022 ను అక్టోబరు 1వ తేదీ నుండి 4వ తేదీ వరకు ‘‘న్యూ డిజిటల్ యూనివర్స్’’ అనే ఇతివృత్తం తో నిర్వహించడం జరుగుతుంది. ఈ సమ్మేళనం ప్రముఖ ఆలోచనపరుల ను, నవ పారిశ్రామికవేత్తల ను, నూతన ఆవిష్కర్తల ను మరియు ప్రభుత్వ అధికారుల ను ఒక చోటు కు తీసుకు వచ్చి డిజిటల్ టెక్నాలజీ ని శీఘ్రగతి న స్వీకరించడం మరియు డిజిటల్ టెక్నాలజీ వ్యాప్తి తో అంది రాగల అద్వితీయ అవకాశాల పై సంప్రదింపుల కు, ఇంకా వివిధ ప్రజెంటేశన్ ల కోసం ఒక ఉమ్మడి వేదిక ను కూడా సమకూర్చనుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
గ్వాలియర్లోని ఫుడ్ కార్పొరేషన్ ఆఫ్ ఇండియా గోదామును ఆకస్మికంగా తనిఖీ చేసిన కేంద్ర వినియోగదారుల వ్యవహారాలు, ఆహారం, ప్రజాపంపిణీ శాఖ మంత్రి శ్రీ పీయూష్ గోయల్
సిసిటివి కెమెరాల పని, ఆహార ధాన్యాల నిర్వహణ, సంరక్షణ, నిర్వహణ , డిజిటల్ ఇండియా కార్యక్రమంలో భాగంగా అమలు జరుగుతున్న డిపో ఆన్లైన్ సిస్టమ్  , గిడ్డంగి ఆవరణలో పరిశుభ్రత పట్ల సంతృప్తి వ్యక్తం చేసిన శ్రీ పీయూష్ గోయల్
కేంద్ర వినియోగదారుల వ్యవహారాలు, ఆహారం, ప్రజాపంపిణీ, జౌళి మరియు వాణిజ్యం, పరిశ్రమల శాఖ మంత్రి శ్రీ పీయూష్ గోయల్ ఈరోజు గ్వాలియర్లోని ఫుడ్ కార్పొరేషన్ ఆఫ్ ఇండియా  గోడౌన్ను ఆకస్మికంగా తనిఖీ చేశారు.
5.5 ఎకరాల విస్తీర్ణంలో విస్తరించి ఉన్న డిపో మొత్తం పనితీరును మంత్రి సమీక్షించారు. 15156 ఎంటీ నిల్వ సామర్థ్యం గల గిడ్డంగిలో ప్రస్తుతం 1199 ఎంటీ ఆహారధాన్యాలు ఉన్నాయి.
డిపోలో సమగ్ర భద్రత, నిల్వల సంరక్షణ, సంరక్షణ మరియు తరలింపు మొదలైన వాటి కోసం ఏర్పాటు చేసిన సిసిటివి కెమెరాల పనితీరును ఆయన ప్రశంసించారు. డిజిటల్ ఇండియాలో భాగంగా అమలు జరుగుతున్న ఆన్లైన్ సిస్టమ్  డిపో ఆవరణ పరిశుభ్రత పట్ల మంత్రి సంతృప్తి వ్యక్తం చేశారు. భవిష్యత్తులో కూడా ప్రస్తుత ప్రమాణాలను కొనసాగించాలని కేంద్ర మంత్రి సూచించారు.
డిపో ఆవరణలో శ్రీ గోయల్ మొక్కలు నాటారు. భారత ఆహార సంస్థ మధ్యప్రదేశ్ ప్రాంతీయ జనరల్ మేనేజర్ శ్రీ వినేష్ గర్పలే,డివిజనల్ మేనేజర్-గ్వాలియర్ శ్రీ బల్వంత్ సింగ్, ఇతర అధికారులు శ్రీ రాజ్ కుమార్ శాక్య, మేనేజర్-పర్సనల్, శ్రీ సుమేర్ సింగ్ మీనా, మేనేజర్-డిపో, శ్రీమతి దీపా అహిర్వార్, మేనేజర్-QC , శ్రీ పురాణ్ మల్ మీనా, మేనేజర్-డిపో, శ్రీ ఘనశ్యామ్ మీనా, మేనేజర్-డిపో మరియు ఇతర ఉద్యోగులు మరియు FSD-గ్వాలియర్ కార్మికులు కూడా కార్యక్రమంలో పాల్గొన్నారు.
ప్రధాన మంత్రి కార్యాలయం
రజత పతకం సాధించిన మహిళా ట్రాప్ టీమ్ కు ప్రధానమంత్రి ప్రశంసలు
ఆసియా క్రీడోత్సవాల్లో రజత పతకం సాధించిన మహిళల ట్రాప్ టీమ్ సభ్యులు ప్రీతి రజక్, రాజేశ్వరి కుమారిలను ప్రధానమంత్రి శ్రీ నరేంద్ర మోదీ అభినందిస్తూ అద్భుత ప్రతిభ ప్రదర్శించారని ప్రశంసించారు.
శ్రీ మోదీ ఎక్స్ లో ఈ మేరకు సందేశం పోస్ట్ చేస్తూ
‘‘మన మహిళల ట్రాప్ టీమ్ ప్రదర్శించిన అద్భుత నైపుణ్యం, సునిశితత్వం కారణంగానే ఈ ఈవెంట్ లో భారత్ రజత పతకం సాధించింది. మనీషా కీర్, ప్రీతి రజక్, @RiaKumari7 అసాధారణ ప్రదర్శన చూపారు’’ అన్నారు.
వాణిజ్యం, పరిశ్రమల మంత్రిత్వ శాఖ
ఈ మామిడి సీజన్లో భారతీయ మామిడి పండ్లను అమెరికాకు ఎగుమతి చేసేందుకు కేంద్రం ఆమోదం
2022లో మామిడి పండ్ల ఎగుమతులు 2019-20 కంటే ఎక్కువగా ఉండవచ్చని అంచనా
భారతదేశ ఈశాన్య ప్రాంతాల నుంచి మామిడి పండ్ల ఎగుమతిని పెంచడానికి అమెరికా వ్యవసాయ శాఖ- USDA ఆమోదం
2017-2020 సంవత్సరం నుంచి అమెరికాకి ఎగుమతి అయిన మామిడిపండ్లు 3,000 మెట్రిక్ టన్నులు
కొత్త సీజన్లో అమెరికాకు భారతీయ మామిడి పళ్లను ఎగుమతి చేసేందుకు కేంద్ర ప్రభుత్వం యునైటెడ్ స్టేట్స్ డిపార్ట్మెంట్ ఆఫ్ అగ్రికల్చర్  అనుమతిని పొందింది. అమెరికాలోని వినియోగదారులకు ఇప్పుడు భారతదేశం నుంచి ఎగుమతి అయ్యే అద్భుతమైన నాణ్యమైన మామిడిపండ్లు అందుబాటులో ఉంటాయి.
కోవిడ్-19 మహమ్మారి కారణంగా అంతర్జాతీయ ప్రయాణాలపై విధించిన పరిమితుల కారణంగా వికిరణ సదుపాయాన్ని  తనిఖీ చేయడానికి అమెరికా వ్యవసాయశాఖ అధికారులు భారతదేశాన్ని సందర్శించలేకపోయినందున భారతీయ మామిడి పండ్ల ఎగుమతిని USA 2020 నుండి పరిమితం చేసింది.
నవంబర్ 23, 2021న భారతదేశం - అమెరికాల మధ్య జరిగిన 12వ ట్రేడ్ పాలసీ ఫోరమ్ / అమెరికా వర్తక విధాన వేదిక సమావేశంలో , అమెరికా వ్యవసాయ, రైతుల సంక్షేమ శాఖతోపాటు అమెరికా వ్యవసాయ శాఖ  రెండువైపులా ఉత్పన్నమయ్యే వ్యవసాయ మార్కెట్ అందుబాటుకు సంబంధించిన సమస్యల పరిష్కారం కోసం ఒక ఒప్పందంపై సంతకం చేశాయి.
ఒప్పందం ప్రకారం, భారతదేశం నుంచి మామిడి , దానిమ్మపళ్ళ ఎగుమతులు అమెరికా నుంచి చెర్రీ, అల్ఫాల్ఫా ఎండుగడ్డి దిగుమతికి వికిరణ విధానం పై భారతదేశం, అమెరికా కలిసి ఉమ్మడి ఒడంబడికను అనుసరిస్తాయి.
రెండు దేశాల పరస్పర అంగీకారంతో వికిరణ విధానం ముందస్తు అనుమతుల పర్యవేక్షణను దశల వారీగా భారతదేశానికి బదిలీ చేయడం కోసం సవరించిన పని ప్రణాళికను రూపొందించారు.
పరస్పర ఒప్పందంలో భాగంగా, ఆల్ఫోన్సో రకం మామిడిని రాబోయే మామిడి సీజన్లో భారతదేశం నుంచి మార్చి లో అమెరికాకి ఎగుమతి అవుతుంది. ముఖ్యంగా, 2017-18 లో భారతదేశం 800 మెట్రిక్ టన్నుల మామిడిని అమెరికాకి ఎగుమతి చేసింది. ఆ పండ్ల ఎగుమతుల విలువ 2.75 మిలియన్ల అమెరికన్ డాలర్లు. అమెరికాలో భారతీయ మామిడిపండ్లకు వినియోగదారుల నుంచి భారీ ఆదరణ, ప్రాధాన్యత ఉంది.
అదేవిధంగా, 2018-19లో 3.63 మిలియన్ డాలర్ల విలువగల 951 మెట్రిక్ టన్నుల మామిడిపండ్లు అమెరికాకు ఎగుమతి అయ్యాయి. 2019-20లో 1,095 మెట్రిక్ టన్నుల 4.35 మిలియన్ డాలర్ల మామిడిపండ్లు ఎగుమతి అయ్యాయి.
ఎగుమతిదారుల నుంచి అందిన అంచనాల ప్రకారం, 2022లో మామిడి ఎగుమతి 2019-20 గణాంకాలను అధిగమించవచ్చు.
అమెరికా వ్యవసాయ శాఖ ఆమోదం వల్ల మహారాష్ట్ర, ఉత్తరప్రదేశ్, ఆంధ్రప్రదేశ్, తెలంగాణ వంటి సాంప్రదాయ మామిడి ఉత్పత్తి ప్రాంతాల నుంచి ఎగుమతులకు మార్గం సుగమం అవుతుంది..
వ్యవసాయ మరియు ప్రాసెస్డ్ ఫుడ్ ప్రొడక్ట్స్ ఎక్స్ పోర్ట్ డెవలప్మెంట్ అథారిటీ  ఉత్తర ప్రదేశ్, బీహార్, పశ్చిమ బెంగాల్ నుంచి లాంగ్రా, చౌసా, దుషెహ్రీ, ఫాజ్లీ వంటి ఉత్తర మరియు తూర్పు భారతదేశపు ఇతర రుచికరమైన మామిడి పండ్ల రకాలను ఎగుమతి చేయడానికి కూడా అవకాశం కల్పిస్తుందని తెలిపింది.
ఏప్రిల్ 2022 నుంచి దానిమ్మ ఎగుమతులు. అలాగే అల్ఫాల్ఫా ఎండుగడ్డి, చెర్రీస్ ఎగుమతులు ఏప్రిల్ 2022లో ప్రారంభమవుతాయి.
ఆర్థిక మంత్రిత్వ శాఖ
సులభతర వాణిజ్యానికి సంబంధించిన సంస్కరణలు పూర్తి చేసిన 8వ రాష్ట్రంగా కేరళ.
రూ 2,373 కోట్ల రూపాయల మేరకు అదనపు రుణ సేకరణకు అనుమతి మంజూరు
సులభతర వాణిజ్యసంస్కరణలు అమలు చేసినందుకు 8 రాష్ట్రాలకు ఇప్పటి వరకు 23,149 కోట్ల రూపాయల మేరకు అదనపు రుణ సేకరణకు అనుమతులు మంజూరు చేయడం జరిగింది.
కేంద్ర ఆర్ధిక మంత్రి త్వశాఖకు చెందిన వ్యయవిభాగం నిర్దేశించిన రీతిలో సులభతర వాణిజ్యానికి సంబంధించిన సంస్కరణలను విజయవంతంగా అమలు చేసిన 8 వ రాష్ట్రంగా కేరళ రూపుదిద్దుకుంది. దీనితో కేరళ రాష్ట్రానికి సుమారు రూ 2.373 కోట్ల రూపాయలను బహిరంగ మార్కెట్ రుణాలనుంచి సమీకరించుకునేందుకు అర్హత సంపాదించింది.ఇందుకు సంబంధించి 2021 జనవరి 12 న వ్యయ విభాగం అనుమతి మంజూరుచేసింది. దీనితో కేరళ రాష్ట్రం ఇప్పటికే సులభతర వాణిజ్యాన్ని అమలు చేసిన రాష్ట్రాల సరసన 8 వ రాష్ట్రంగా చేరింది. మిగిలిన 7 రాష్ట్రాలలో ఆంధ్రప్రదేశ్, కర్ణాటక, మధ్యప్రదేశ్, ఒడిషా, రాజస్థాన్, తమిళనాడు, తెలంగాణ ఉన్నాయి. ఇవి సులభతర వాణిజ్య సంస్కరణలను పూర్తి చేశాయి. సులభతర వాణిజ్యసంస్కరణలు పూర్తి చేయడంతో ఈ 8 రాష్ట్రాలకు కలిపి మొత్తం రూ 23,149 కోట్ల రూపాయల మేరకు అదనపు రుణం తీసుకునే వెసులుబాటు లభించింది. రాష్ట్రాల వారీగా అదనపు రుణాలకు లభించిన అనుమతి కింది విధంగా ఉంది.
|
|
క్రమసంఖ్య
|
|
రాష్ట్రం
|
|
మొత్తం కోట్ల
రూపాయలలో
|
|
1.
|
|
ఆంధ్రప్రదేశ్
|
|
2,525
|
|
2.
|
|
కర్ణాటక
|
|
4,509
|
|
3.
| కేరళ
||
|
2,261
|
|
4.
|
|
మధ్యప్రదేశ్
|
|
2,373
|
|
5.
|
|
ఒడిషా
|
|
1,429
|
|
6.
|
|
రాజస్థాన్
|
|
2,731
|
|
7.
|
|
తమిళనాడు
|
|
4,813
|
|
8.
|
|
తెలంగాణ
|
|
2,508
సులభతర వాణిజ్య సూచిక అనేది దేశంలో పెట్టుబడుల అనుకూల వాతావరణానికి ఒక సూచికగా చెప్పుకుంటారు. అందువల్ల భారత ప్రభుత్వం 2020 మేలో సులభతర వాణిజ్యంలో సంస్కరణలను అమలుచేసిన రాష్ట్రాలకు అదనపు రుణాలు తెచ్చుకునేందుకు అనుమతులు మంజూరు చేయనున్నట్టు ప్రకటించింది. ఈ కేటగిరీలో పేర్కోన్న సంస్కరణలు కింది విధంగా ఉన్నాయి.
 జిల్లా స్థాయి వాణిజ్య సంస్కరణల కార్యాచరణ ప్రణాళికతొలి అసెస్మెంట్ పూర్తి
వివిధ చట్టాల క్రింద వ్యాపారాలకు తీసుకునే రిజిస్ట్రేషన్ సర్టిఫికేట్, అనుమతుల రెన్యువల్ అవసరాల తొలగింపు
 వివిధ చట్టాల కింద తనిఖీ వ్యవస్థను కంప్యూటరైజేషన్ ద్వారా సెంట్రల్ర్యాండమ్ సిస్టమ్ ద్వారా అమలు. ఇన్సపెక్టర్ల కేటాయింపు కేంద్రీకృతంగా నిర్వహణ. ఒకే ఇన్స్పెక్టర్ను ఆ తదుపరి సంవత్సురాలలో అదే యూనిట్కు కేటాయించకుండా ఉండడం. వ్యాపార యజమానికి తనిఖీకి సంబంధించి ముందస్తు నోటీసు ఇవ్వడం,తనికీ నివేదికను తనిఖీ అనంతరం 48 గంటలలో అప్లోడ్ చేయడం.
కోవిడ్ -19 కారణంగా ఎదురైన పరిస్థితులను దృష్టిలో ఉంచుకుని భారత ప్రభుత్వం 2020 మే 17 న రాష్ట్రాల రుణ సేకరణ పరమితిని వాటి జిఎస్డిపి లో 2 శాతం పెంచింది. ఇందులో సగం మొత్తాన్ని రాష్ట్రాలు పౌర కేంద్రిత సంస్కరణలు చేపట్టడంతో అనుసంధానం చేసింది. పౌర కేంద్రిత సంస్కరణలకు సంబంధించి ప్రభుత్వం గుర్తించిన వాటిలో  ఒక దేశం, ఒక రేషన్కార్డు వ్యవస్థను అమలు చేయడం,  సులభతర వాణిజ్య సంస్కరణలు  పట్టణ స్థానిక సంస్థలు, యుటిలిటీ సంస్కరణలు,  విద్యుత్ రంగ సంస్కరణలు
ఇప్పటివరకు 10 రాష్ట్రాలు ఒక దేశం , ఒక రేషన్ కార్డు వ్యవస్థను అమలు చేశాయి. 8 రాష్ట్రాలు సులభతర వాణిజ్య సంస్కరణలు చేపట్టాయి. 4 రాష్ట్రాలు స్థానిక సంస్థల సంస్కరణలు చేపట్టాయి. సంస్కరణలు చేపట్టిన రాష్ట్రాలకు మొత్తంగా ఇచ్చిన అదనపు రుణ సమీకరణ అనుమతి రూ 56,526 కోట్ల రూపాయలు.
ప్రధాన మంత్రి కార్యాలయం
అన్నిరకాల పరీక్ష సంబంధిత ఒత్తిడుల నుంచి విద్యార్థులను విముక్తం చేయడమే ‘ఎగ్జామ్ వారియర్స్’ కరదీపిక లక్ష్యం:ప్రధాని
అన్నిరకాల పరీక్ష సంబంధిత ఒత్తిడుల నుంచి విద్యార్థులను విముక్తం చేయడమే ‘ఎగ్జామ్ వారియర్స్’ కరదీపిక లక్ష్యమని ప్రధానమంత్రి శ్రీ నరేంద్ర మోదీ అన్నారు. ఈ కరదీపికను చదివిన తర్వాత జార్ఖండ్లోని కోదర్మాలోగల ఓ పాఠశాల విద్యార్థులు పరీక్షల సంబంధిత ఒత్తిడి నుంచి విముక్తులయ్యారంటూ కేంద్ర విద్యాశాఖ సహాయ మంత్రి అన్నపూర్ణా దేవి ట్వీట్ చేశారు.
శ్రీ మోదీ ఈ ట్విట్పై స్పందిస్తూ పంపిన సందేశంలో:
“అద్భుతం! విద్యార్థులు పరీక్షల విషయంలో ఎంతమాత్రం ఒత్తిడికి గురికాకూడదు. ‘ఎగ్జామ్ వారియర్స్’ కరదీపిక లక్ష్యం ఇదే”నని పేర్కొన్నారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
‘5G & బియాండ్ హ్యాకథాన్ 2023’ని ప్రకటించిన టెలికాం శాఖ
100 అంకుల సంస్థలకు 5G అభివృద్ధి & ఉత్పత్తులు/సొల్యూషన్ల అభివృద్ధికి అవకాశం
భారత ప్రభుత్వపు టెలికాం శాఖ 5జీ ఉత్పత్తులు, పరిష్కారాల అభివృద్ధి కోసం హ్యాకథాన్లను నిర్వహిస్తోంది. వివిధ సాంకేతిక రంగాలలో 5G ఉత్పత్తులు/సొల్యూషన్ల అభివృద్ధిని ఇది అత్యున్నత స్థితికి చేర్చుతుంది. '5G & బియాండ్ హ్యాకథాన్ 2023' కోసం జూన్ 28, 2023 నుండి టెలికాం శాఖ ధరఖాస్తులను ఆహ్వానిస్తుంది, ఇది భారతదేశం-కేంద్రీకృతమైన అత్యాధునిక ఆలోచనలను షార్ట్లిస్ట్ చేయడం లక్ష్యంగా పెట్టుకుంది, వీటిని పని చేయదగిన 5జీ మరియు అంతకు మించి ఉత్పత్తులు మరియు పరిష్కారాలుగా మార్చవచ్చు. హ్యాకథాన్లో వంద మంది విజేతలు కోటి రూపాయల మొత్తం ప్రైజ్ పూల్ను పంచుకుంటాయి. ప్రభుత్వం, పరిశ్రమలు, విద్యాసంస్థలు, టెల్కోలు/ ఓఈఎంల నుండి మెంటార్ల మద్దతుతో ఆయా అంకుర సంస్థలకు మార్కెట్ను సిద్ధంగా ఉంచడానికి వారి 5జీ ఉత్పత్తులు/సొల్యూషన్లను మరింత వృద్ధి చేసేందుకు మరియు అమలు చేయడానికి ఒక అవకాశంగా కూడా ఇది నిలుస్తుంది. ఈ కార్యక్రమంలో పాల్గొనేవారు ఆరోగ్య సంరక్షణ, వి్ద్య & పరిపాలన, అగ్రిటెక్ & లైవ్స్టాక్, పర్యావరణ, పబ్లిక్ సేఫ్టీ & డిజాస్టర్ మేనేజ్మెంట్ ఎంటర్ప్రైజ్, స్మార్ట్ సిటీస్ & ఇన్ఫ్రాస్ట్రక్చర్, సైబర్ సెక్యూరిటీ, బ్యాంకింగ్, ఫైనాన్స్ & ఇన్సూరెన్స్, లాజిస్టిక్స్ & ట్రాన్స్పోర్టేషన్ మల్టీమీడియా & బ్రాడ్కాస్ట్ శాటిలైట్, ఇతరులతో పాటుపలు వర్గాల నుండి 5జీ & అంతకు మించి పరిష్కారాలను అభివృద్ధి చేయవచ్చు. 5జీ & బియాండ్ హ్యాకథాన్ భారతదేశంలోని వ్యక్తులు, విద్యార్థులు, స్టార్టప్లు మరియు విద్యాసంస్థలకు అందుబాటులో ఉంటుంది. డిపార్ట్మెంట్ ఆఫ్ టెలికమ్యూనికేషన్స్ దరఖాస్తులను జూలై 31, 2023న స్వీకరిస్తారు. మరిన్ని వివరాల కోసం https://dcis.dot.gov.in/hackathon పోర్టల్లో వీక్షించవచ్చు.
ప్రధాన మంత్రి కార్యాలయం
తమిళనాడు లోని కాంచీపురంలో బాణాసంచా కర్మాగారంలో జరిగిన ప్రమాదంలో ప్రాణాలు కోల్పోయిన వారికి ప్రధాన మంత్రి సంతాపం
పీఎంఎన్ఆర్ఎఫ్ నుంచి మృతుల కుటుంబాలకు రూ.2 లక్షలు, క్షతగాత్రులకు రూ.50 వేల ఎక్స్గ్రేషియా ప్రకటించిన ప్రధాన మంత్రి
తమిళనాడు కాంచీపురంలోని బాణసంచా కర్మాగారంలో జరిగిన ప్రమాదంలో ప్రాణాలు కోల్పోయిన వారికి ప్రధాన మంత్రి శ్రీ నరేంద్ర మోదీ సంతాపం తెలిపారు. మృతుల కుటుంబాలకు పీఎంఎన్ఆర్ఎఫ్ నుంచి రూ.2 లక్షలు, క్షతగాత్రులకు రూ.50 వేల ఎక్స్ గ్రేషియా ప్రకటించారు.
‘'కాంచీపురంలోని బాణాసంచా కర్మాగారంలో జరిగిన ప్రమాదం బాధాకరం. మృతుల కుటుంబాలకు నా ప్రగాఢ సానుభూతి. క్షతగాత్రులు త్వరగా కోలుకోవాలని కోరుకుంటున్నాను. మృతుల కుటుంబాలకు పీఎంఎన్ఆర్ఎఫ్ నుంచి రూ.2 లక్షల ఎక్స్ గ్రేషియా , క్షతగాత్రులకు రూ.50వేలు అంద చేస్తాం‘‘
అని ప్రధాని ట్వీట్ చేశారు.
Pained by the mishap at a firecracker unit in Kancheepuram. Condolences to the bereaved families. May the injured recover soon. An ex-gratia of Rs. 2 lakh from PMNRF would be given to the next of kin of each deceased. Rs. 50,000 would be given to the injured : PM @narendramodi
— PMO India  March 22, 2023